Document ID: 32001D0296

Odločba Komisije
z dne 29. marca 2001
o odobritvi laboratorijev za preverjanje učinkovitosti cepljenja proti steklini pri nekaterih domačih mesojedih živalih
(notificirano pod dokumentarno številko K(2001) 951)
(Besedilo velja za EGP)
(2001/296/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini [1], in zlasti člena 5(2) Odločbe,
ob upoštevanju naslednjega:
(1) Direktiva Sveta 92/65/EGS [2] predvideva sistem, ki nadomešča karanteno pri vstopu nekaterih domačih mesojedih živali na ozemlja nekaterih držav članic brez stekline. Po tem sistemu je potrebno preverjanje učinkovitosti cepljenja navedenih živali s titracijo protiteles.
(2) Z Odločbo 2000/258/ES se laboratorij AFSSA v Nancyju v Franciji imenuje za inštitut, pristojen za uvajanje meril za standardizacijo seroloških testov za spremljanje učinkovitosti cepljenja proti steklini.
(3) V okviru ukrepov, ki nadomeščajo karanteno, se za titracijo protiteles stekline pri cepljenih domačih mesojedih živalih določi postopek testiranja primernosti.
(4) Laboratorij AFSSA v Nancyju z izbranim postopkom testiranja primernosti oceni laboratorije za odobritev opravljanja seroloških testov na nekaterih mesojedih živalih, cepljenih proti steklini.
(5) Več držav članic je predložilo zahtevke za odobritev laboratorijev za opravljanje preizkusov preverjanja učinkovitosti cepljenja proti steklini pri nekaterih domačih mesojedih živalih.
(6) Laboratorij AFSSA v Nancyju je zahtevke, prejete od držav članic, ocenil in rezultate ocenjevanja poslal Komisiji.
(7) Komisija lahko na podlagi rezultatov pripravi seznam laboratorijev, pooblaščenih za izvajanje serološke titracije pri mesojedih živalih, cepljenih proti steklini.
(8) Ukrepi, predvideni s to odločbo, so v skladu z mnenjem Stalnega veterinarskega odbora -
SPREJELA NASLEDNJO ODLOČBO:
Člen 1
Laboratoriji, ki jih predlagajo države članice in so pooblaščeni za opravljanje preizkusov za preverjanje učinkovitosti cepljenja proti steklini pri nekaterih domačih mesojedih živalih, so navedeni v Prilogi.
Člen 2
Ta odločba je naslovljena na države članice.
V Bruslju, 29. marca 2001

Labels: 7
3
0
6
18